Harry S. Truman mangun bale wisma kaliyan Bess Wallace nalika tanggal 28 Juni 1919, lan pikantuk satunggal putri. Nalika samanten panjenenganipun kalebet tiyang tani ingkang makmur sadangunipun kalih welas taun. Taun 1922 Truman kapilih minangka jaksa laladan, sanajan panjenenganipun sanès ahli ing bab ukum. Kanggé ngicali kekiranganipun punika, Truman ndhèrèk kuliah dalu wonten ing salah satunggalipun Sekolah Ageng Hukum sadangunipun kalih taun.